മാഞ്ചസ്റ്റര് യുണൈറ്റഡിന്റെ 4 താരങ്ങളെ നോട്ടമിട്ട് ന്യുകാസില് ന്യുകാസിലിന്റെ നടത്തിപ്പ് സൗദി അറേബ്യന് മാനേജ്മെന്റ് ഏറ്റെടുത്തതോടെ പ്രീമിയര് ലീഗിലെ ഏറ്റവും സമ്ബന്നമായ ക്ലബ്ബായി മാറിയ ന്യൂകാസില് യുണൈറ്റഡ് വരാനിരിക്കുന്ന വിന്റര് ട്രാന്സ്ഫര് ജാലകത്തില് ടീമില് വലിയ അഴിച്ചു പണി നടത്താനുള്ള തയ്യാറെടുപ്പുകളിലാണ്. ഇപ്പോളിതാ ഇതിന്റെ ഭാഗമായി പ്രീമിയര് ലീഗ് ക്ലബ്ബായ മാഞ്ചസ്റ്റര് യുണൈറ്റഡിന്റെ നാല് സൂപ്പര് താരങ്ങളെ ന്യൂകാസില് നോട്ടമിട്ടിട്ടുണ്ടെന്നും ജനുവരിയില് ഇവരെ സ്വന്തമാക്കാന് അവര് ശക്തമായി രംഗത്തുണ്ടാകുമെന്നുള്ള റിപ്പോര്ട്ടുകള് പുറത്ത് വന്നിരിക്കുന്നു. ന്യൂകാസില് ആരാധകര്ക്ക് വലിയ ആവേശം പകരുന്ന വാര്ത്തയാണിത്. ആന്തണി മാര്ഷ്യല്, ഡോണി വാന് ഡി ബീക്ക്, ജെസി ലിംഗാര്ഡ്, എറിക്ക് ബെയിലി എന്നിവരാണ് ന്യൂകാസിലിന്റെ റഡാറിലുള്ള മാഞ്ചസ്റ്റര് യുണൈറ്റഡ് താരങ്ങളെന്ന് ഇംഗ്ലീഷ് മാധ്യമമായ മിററാണ് റിപ്പോര്ട്ട് ചെയ്യുന്നത്. ഈ താരങ്ങളെ സ്വന്തമാക്കാന് പണം ന്യൂകാസിലിന് ഒരു പ്രശ്നമാകില്ലെങ്കിലും പുതുപ്പണവുമായെത്തുന്ന ന്യൂകാസിലിലേക്ക് ചേക്കേറാന് താരങ്ങള് താല്പര്യം കാണിക്കുമോ എന്നതാണ് അറിയേണ്ടത്.The post മാഞ്ചസ്റ്റര് യുണൈറ്റഡിന്റെ 4 താരങ്ങളെ നോട്ടമിട്ട് ന്യുകാസില് first appeared on MalayalamExpressOnline.